Diari Oficial de la Generalitat Valenciana


Sumari del DOGV 9828, del 15-04-2024 (2024/3141)

Extracte de la Resolució de 9 d'abril de 2024, del Vicerectorat d'Innovació i Transferència de la Universitat de València per la qual es convoquen i s'aproven les bases reguladores de les ajudes d'emprenedoria "UVemprén LAB" dirigides a estudiants i estudiantes oficials de doctorat de la Universitat de València del curs 2023-2024, en el marc de les ajudes dirigides a fomentar l'ecosistema d'emprenedoria de la Comunitat Valenciana, que formen part del projecte Campus de l'Emprenedoria Innovadora i Sostenible
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9828

Data del DOGV
:   15-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3141


Data del document
:   09-04-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 9 d'abril de 2024, del Vicerectorat d'Innovació i Transferència de la Universitat de València per la qual es convoquen i s'aproven les bases reguladores de les ajudes d'emprenedoria "UVemprén LAB" dirigides a estudiants i estudiantes oficials de doctorat de la Universitat de València del curs 2023-2024, en el marc de les ajudes dirigides a fomentar l'ecosistema d'emprenedoria de la Comunitat Valenciana, que formen part del projecte Campus de l'Emprenedoria Innovadora i Sostenible [2024/3141]  
  
BDNS (Identif.): 754203  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/754203)  
  
Primer. Beneficiaris  
Pot presentar-se a aquesta convocatòria estudiantat d'estudis oficials de doctorat de la Universitat de València matriculat en el curs acadèmic 2023-2024.   
  
Segon. Objecte  
Convocar la segona edició de les ajudes UVemprén LAB, de la Universitat de València, en el marc de les ajudes dirigides a fomentar l'ecosistema d'emprenedoria de la Comunitat Valenciana, i aprovar les bases que regulen aquesta convocatòria i que figuren incloses com a annex I d'aquesta Resolució.   
  
Tercer. Bases reguladores  
La convocatòria està publicada en la següent url:  
https://www.uv.es/uvempren/UVemprenLAB/Convocatoria-firmada\_emprenlab2024\_val.pdf.pdf  
  
Quarta. Quantia  
Entre els presentats se seleccionaran tres projectes, de tal manera que el primer seleccionat rebrà una ajuda econòmica de 5.000 €, mentre que els altres dos rebran una ajuda de 2.500 € cadascun. Aquesta ajuda s'intentarà destinar a la implementació dels projectes.  
A més rebran tres ajudes d'allotjament (valorats en 1.000 € cadascun) que permetran als tres projectes guanyadors accedir als espais de coworking del Parc Científic de la Universitat de València, a un programa formatiu per a ajudar a desenvolupar els projectes seleccionats i l'oportunitat d'incorporar la idea com a projecte innovador dins de la incubadora UVemprén StartUP.  
Aquestes ajudes es financen a càrrec del capítol IV de la classificació econòmica de la despesa, orgànica 7637287421 i específica 69520939 del pressupost per a l'exercici 2024 de la Universitat de València, fins a un màxim de 13.000 € destinats a sufragar les tres ajudes a què fa referència l'apartat primer d'aquesta Resolució.  
  
Cinqué. Termini de presentación de sol·licituds  
El termini de presentació de sol·licituds comença l'endemà de la publicació d'aquesta convocatòria en el Diari Oficial de la Generalitat Valenciana i acaba el 2 de maig de 2024 a les 14:00h  
  
València, 9 d'abril de 2024.- La vicerectora d'Innovació i Transferencia, per delegació de la rectora (DOGV 30.05.2022): Rosa María Donat Beneito.